Svjatlana Cihanouska

Svjatlana Cihanouska (, dzimusi Piļipčuka (Піліпчук) 1982. gada 11. septembrī), arī Svetlana Tihanovska (), ir baltkrievu skolotāja, aktīviste un politiķe.

2000. gadā ar zelta medaļu pabeidza Mikaševiču 2. vidusskolu. Absolvēja Maziras Valsts Pedagoģiskās universitātes Filoloģijas fakultāti angļu un vācu valodas skolotājas specialitātē. Pēc tam pārcēlās uz Gomeļu, kur strādāja par angļu valodas tulci vairākās organizācijās, tai skaitā Īrijas labdarības Čornobiļas AES katastrofas upuru palīdzības fondā Chernobyl Life Line.

Svjatlana Cihanouska kandidēja 2020. gada Baltkrievijas prezidenta vēlēšanās kā apvienotās opozīcijas kandidāte. Vēlēšanām pieteicās sava aizturētā vīra blogera Sjarheja Cihanouska vietā. Starptautiski neatzītajās vēlēšanās par uzvarētāju ar ievērojamu pārsvaru tika pasludināts esošais prezidents Aļaksandrs Lukašenka, pēc kā sākās Baltkrievijas iedzīvotāju protesti pret vēlēšanu rezultātiem. Svjatlana Cihanouska pameta valsti, dodoties uz Lietuvu. 14. augustā viņa izveidoja Koordinācijas padomi, lai nodrošinātu varas nodošanu.

 Atsauces 

 Ārējās saites 

Kategorija:1982. gadā dzimušie
Kategorija:Baltkrievijas politiķi
Kategorija:Brestas apgabalā dzimušie
Kategorija:Cilvēktiesību aktīvisti